**Ministru kabineta noteikumu projekta**

**„Valsts zemes dienesta maksas pakalpojumu cenrādis un samaksas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts paredz izpildīt Valsts kontroles Otrā revīzijas departamenta 2014.gada 30.aprīļa revīzijas ziņojuma Nr.5.1-2-31/2013 „Par Tieslietu ministrijas 2013.gada pārskata sagatavošanas pareizību” 30.punktu un ar šo ziņojumu saistītā Valsts kontroles revīzijas ieteikumu ieviešanas plāna 1.punktu, kur dots uzdevums nodrošināt sniegto maksas pakalpojumu izcenojumu atbilstību faktiskajām izmaksām un pārskatīt cenrādī ietverto cenu pamatotību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts zemes dienesta (turpmāk – Dienests) sniegto maksas pakalpojumu izcenojumus šobrīd nosaka Ministru kabineta 2013.gada 17.septembra noteikumi Nr.896 „Valsts zemes dienesta maksas pakalpojumu cenrādis” (turpmāk – MK noteikumi Nr.896), bet samaksas kārtību par maksas pakalpojumiem nosaka Ministru kabineta 2011.gada 11.janvāra noteikumi Nr.20 „Valsts zemes dienesta sniegto maksas pakalpojumu samaksas kārtība” (turpmāk – MK noteikumi Nr.20).Tā kā veicamās izmaiņas MK noteikumos Nr.896 (struktūrā, izcenojumos un piedāvāto maksas pakalpojumu klāstā) ir pārāk apjomīgas, lai tās izstrādātu kā grozījumus, MK noteikumus Nr.896 būtu nepieciešams pārizdot. Lai būtu vienots normatīvais regulējums, kas nosaka Dienesta sniegto maksas pakalpojumu cenrādi un kārtību, kādā persona maksā par Dienesta sniegtajiem maksas pakalpojumiem, noteikumu projekts paredz apvienot MK noteikumu Nr.896 un MK noteikumu Nr.20 regulējumu.Izmaiņas MK noteikumos Nr.896 tiek izdarītas, pamatojoties uz Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr.333) 18.punktā noteiktajiem gadījumiem. Līdz ar to noteikumu projekts paredz papildināt maksas pakalpojumu sarakstu ar jaunu pakalpojumu izcenojumiem un svītrot atsevišķas maksas pakalpojumu saraksta pozīcijas. Dienesta sniedzamo maksas pakalpojumu klāstu ietekmē šādi grozījumi normatīvajos aktos:* Ministru kabineta 2014.gada 4.februāra noteikumu Nr.76 „Grozījumi Ministru kabineta 2012.gada 10.aprīļa noteikumos Nr.263 „Kadastra objekta reģistrācijas un kadastra datu aktualizācijas noteikumi”” (turpmāk – MK noteikumi Nr.76) 14.punktā (papildina noteikumus ar 50.1punktu) noteiktais, ka pirms nekustamā īpašuma veidošanas izgatavo jaunus zemes robežu plānus, attēlojot katru zemes vienību atsevišķā dokumentā, ja nekustamo īpašumu veido, sadalot nekustamo īpašumu, kurā ietilpst divas vai vairākas vienā zemes robežu plānā attēlotas zemes vienības. Tādēļ ieviesta jauna atbilstoša maksas pakalpojumu saraksta pozīcija par zemes robežu vai apvienotā zemes robežu, situācijas un apgrūtinājuma plāna sagatavošanu no arhīva dokumentiem.
* MK noteikumu Nr.76 16.punktā (izsaka jaunā redakcijā noteikumu 71.punktu) cita starpā noteiktais, ka kadastra datus par zemes vienību Nekustamā īpašuma valsts kadastra informācijas sistēmā aktualizē, pamatojoties uz būves kadastrālajā uzmērīšanā sagatavotu informāciju par zemes lietošanas veida „zeme zem ēkām un pagalmiem” izmaiņām un ar to saistīto citu zemes lietošanas veidu platību izmaiņām zemes vienībā. Tādēļ ieviesta jauna atbilstoša maksas pakalpojumu saraksta pozīcija par zemes zem ēkām un pagalmiem noteikšanu un norādīšanu apbūves plānā.
* Ministru kabineta 2014.gada 4.februāra noteikumu Nr.72 „Grozījumi Ministru kabineta 2012.gada 24.aprīļa noteikumos Nr.281 „Augstas detalizācijas topogrāfiskās informācijas un tās centrālās datubāzes noteikumi”” 1.23.apakšpunktā (cita starpā papildina noteikumus ar 104.punktu) noteiktais, ka Dienests pārbauda topogrāfiskajā plānā vai izpildmērījuma plānā attēloto zemes vienību un zemes vienību daļu kadastra apzīmējumu un robežu atbilstību Nekustamā īpašuma valsts kadastra informācijas sistēmas datiem tikai līdz 2014.gada 30.aprīlim tiem darbiem, kuriem mērnieks Nekustamā īpašuma valsts kadastra informācijas sistēmas datus pieprasījis līdz 2014.gada 28.februārim. Saskaņā ar normatīvajiem aktiem Dienests vairs neveic augstas detalizācijas topogrāfiskās informācijas atbilstības pārbaudi attiecībā pret kadastra datiem un reģistrāciju augstas detalizācijas topogrāfiskās informācijas centrālajā datubāzē, ko nodrošina pašvaldības. Dienests turpina izsniegt informāciju no augstas detalizācijas topogrāfiskās informācijas centrālās datu bāzes, nodrošinot datu sagatavošanu un izsniegšanu gala lietotājiem un pakalpojumu sniedzējiem vairākos datu formātos.
* 2015.gada 12.novembra likums „Grozījumi Zemes ierīcības likumā”, kas paredz izslēgt deleģējumu Ministru kabinetam noteikt kārtību, kādā zemes ierīcības plāna ierosinātājs maksā Dienestam par zemes ierīcības projekta saskaņošanu. Līdz ar to Dienests vairs nesniegs šāda veida pakalpojumu un tas tiek svītrots no noteikumu projekta pielikuma.

Papildus iepriekš uzskaitītajiem normatīvo aktu grozījumiem, Dienesta sniedzamo maksas pakalpojumu klāstu ietekmē arī Dienesta ģeotelpisko datu ģeotelpiskās informācijas sistēmas ieviešana. Dienesta ģeotelpisko datu ģeotelpiskās informācijas sistēmas arhitektūra veidota kā modulāra sistēma visu Dienesta pārziņā esošo ģeotelpisko datu ievadei, uzkrāšanai un apstrādei vienotā veidā. Vienotas sistēmas ieviešanas rezultātā klientiem būs pieejami vairāki jauni maksas e-pakalpojumi, kā arī jauni tehnoloģiskie risinājumi datu saņemšanai elektroniskā formā. Klienti varēs saņemt, reģistrēt, pārlūkot datus un dažādu datu kopskatus, kā arī iegūt datus attālināti, daudzos gadījumos pat neslēdzot sadarbības līgumu ar Dienestu. Piemēram, tiks piedāvāta iespēja pārlūkot tematiskās kartes un lejupielādēt atbilstošas datu kopas, iespēja attālināti pasūtīt un saņemt tipveida informāciju no Nekustamā īpašuma valsts kadastra informācijas sistēmas.Dienesta jaunie pakalpojumi:* zemes zem ēkām un pagalmiem noteikšana un norādīšana apbūves plānā;
* lineāras inženierbūves telpas kadastrālā uzmērīšana, bet ne mazāk kā 5,00 *euro* un ne vairāk kā 252,90 *euro* par telpu;
* punktveida inženierbūves telpas kadastrālā uzmērīšana, bet ne mazāk kā 5,00 *euro* un ne vairāk kā 252,90 *euro* par telpu;
* kadastra objekta atrašanās vietas (X,Y koordinātas) noteikšanas tīmekļa pakalpe gala lietotājam un pakalpojumu sniedzējam;
* apgrūtināto teritoriju, apgrūtināto objektu un to robežu informācija gala lietotājam un pakalpojumu sniedzējam par Latvijas Republikas teritoriju (WMS);
* apgrūtināto teritoriju, apgrūtināto objektu un to robežu tematiskās kartes pārlūkošana;
* vēsturiskās kadastrālās vērtības pārlūkošana;
* kadastra datu atlases rīka izmantošana;
* kadastra datu lejupielāde, izmantojot datu atlases rīku gala lietotājam un pakalpojumu sniedzējam;
* nekustamā īpašuma tirgus datu lejupielāde tiešsaistes režīmā gala lietotājam vai pakalpojuma sniedzējam;
* kadastra teksta un ģeotelpiskie dati zemes kadastrālajai uzmērīšanai standartizētā formā par uzmērāmo objektu un arhīva dokumenti standartizētā formā par uzmērāmo objektu;
* elektroniskā pakalpojuma pasūtīšana vai saņemšana klātienē;
* arhīva dokumenta kopijas sagatavošana un izsniegšana;
* zemes robežu vai apvienotā zemes robežu, situācijas un apgrūtinājuma plāna sagatavošana no arhīva dokumentiem;
* datu elektroniskā apstrāde un sagatavošana digitālā formā.

Pamatojoties uz Eiropas reģionālās attīstības fonda finansētā projekta „Valsts zemes dienesta ģeotelpisko datu ģeotelpiskās informācijas sistēmas izveide” (ID Nr.3DP/3.2.2.1.1/08/IPIA/IUMEPLS/006) ieviešanu no maksas pakalpojumu saraksta svītroti tie pakalpojumi, kurus turpmāk Dienesta klienti varēs saņemt bez maksas, piemēram, par administratīvo robežu telpisko datu pārlūkošanu, vairāki Valsts adrešu reģistra informācijas sistēmas datu iegūšanas pakalpojumi. Esošiem pakalpojumiem, kuru izpildes procesu maina Dienesta ģeotelpisko datu ģeotelpiskās informācijas sistēmas ieviešana, mainīta cena, kā arī diferencētas cenas pakalpojumiem, ņemot vērā pakalpojumu pieprasīšanas un saņemšanas veidus (elektroniski vai klātienē). Tādejādi izpildīts iestādēm dotais uzdevums noteikt priekšroku elektroniskam pakalpojuma saņemšanas veidam, lai veicinātu iestādes pakalpojumu saņemšanu attālināti, kas izriet no šādiem dokumentiem:1. Latvijas Nacionālā attīstības plāna 2014.-2020.gadam 395.punkta, kur noteikts valsts mērķis pēc iespējas izlīdzināt publisko pakalpojumu pieejamību un efektivitāti visā Latvijas teritorijā, ievērojot pamatoti atšķirīgās pakalpojumu sniegšanas izmaksas un to kvalitāti.2. Vides aizsardzības un reģionālās attīstības ministrijas 2013.gada oktobrī izstrādātajām rekomendācijām „Labas pārvaldības principu nodrošināšana publisko pakalpojumu sniegšanā”, kur ietverts ieteikums iestādēm diferencēt pakalpojuma maksu vai saņemšanas termiņu, nosakot priekšroku elektroniskam pakalpojuma saņemšanas veidam, lai veicinātu iestādes pakalpojuma saņemšanu attālināti.3. MK noteikumu Nr.333 13.punkta, kur noteikts, ka, aprēķinot maksas pakalpojumu izcenojumus, nosaka diferencētas maksas pakalpojumu cenas, ņemot vērā pakalpojumu sniegšanas (pieprasīšanas) veidus (piemēram, elektroniskā formā vai personīgi).Dienests nodrošinās Apgrūtināto teritoriju informācijas sistēmā esošo datu sagatavošanu un izsniegšanu saskaņā ar Apgrūtināto teritoriju informācijas sistēmas likumā noteiktajiem termiņiem. Saskaņā ar Dienesta un Latvijas Ģeotelpiskās informācijas aģentūras starpresoru vienošanos par sadarbību savstarpējā valsts pārvaldes uzdevumu izpildē Dienests aģentūras ģeotelpisko datu kopas var izmantot pakalpojumu sniegšanai normatīvajos aktos noteikto uzdevumu izpildei. Starpresoru vienošanās ir noteikts kā konkrētas datu kopas var izmantot pakalpojumos, piemēram, ortofotokartes izmantošana – portālā un tā mobilajā risinājumā kā fons (salikuma veidā) Dienesta uzturētajiem telpiskajiem datiem.Noteikumu projekts paredz:* mainīt esošo pakalpojumu cenas atbilstoši MK noteikumu Nr.333 18.2.apakšpunktā noteiktajam, ka grozījumus noteikumos par maksas pakalpojumu cenrādi izdara, ja ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus. Piemēram, būtisks izdevumu pieaugums pēdējos gados saistīts ar to, ka Dienesta valdījumā esošās ēkas ar Ministru kabineta 2012.gada 30.oktobra rīkojumu Nr.516 „Par valsts nekustamo īpašumu ieguldīšanu valsts akciju sabiedrības „Tiesu namu aģentūra” pamatkapitālā” tika ieguldītas valsts akciju sabiedrības „Tiesu namu aģentūras” pamatkapitālā, kā rezultātā, mainoties īpašniekam un ēku apsaimniekotājam, nomas maksas izdevumi palielinājās par 80 procentiem, salīdzinot 2012.gadu pret 2014.gadu, kā arī pieaugušas izmaksas par komunālajiem pakalpojumiem. Piemēram, 2015.gada sešu mēnešu periodu salīdzinot pret 2014.gada sešu mēnešu periodu, izmaksas pieaugušas par 6500 *euro* saistībā ar lielākiem elektroenerģijas izdevumiem;

Dienesta līdzšinējie maksas pakalpojumu izcenojumi aprēķināti, pamatojoties uz 2011.gada izdevumiem (EUR 6 222 715), šobrīd maksas pakalpojumu izmaksas plānotas uz 2014.gada izdevumiem (EUR 7 896 939). Izmaksu pieaugums 2011.-2014.gadu periodā ir 21%. Dienesta izmaksas maksas pakalpojumu sniegšanai 2011.-2014.gada periodā ir pieaugušas:* atlīdzība (EKK1000) 2011.gadā EUR 4 448 947, 2014.gadā 4 687 164, izmaksu pieaugums + 5%;
* preces un pakalpojumi (EKK 2000) 2011.gadā EUR 1 270 655, 2014.gadā EUR 2 686 534, izmaksu pieaugums + 53%;
* kapitālās iegādes (EKK 5000) 2011.gadā EUR 503 113, 2014.gadā EUR 523 241, izmaksu pieaugums + 4%.

Faktori, kas ietekmēja maksas pakalpojumu izmaksas laika posmā no 2011.gada līdz 2015.gadam:* Dienestā divas reizes tika paaugstināta minimālā alga, minimālā stundas likme saskaņā ar izmaiņām likumdošanā – Ministru kabineta 2012.gada 9.oktobra noteikumi Nr.686 „Grozījumi Ministru kabineta 2010.gada 30.novembra noteikumos Nr.1096 „Noteikumi par minimālo mēneša darba algu un minimālo stundas tarifa likmi” un Ministru kabineta 2013.gada 27.augusta noteikumi Nr.665 „Noteikumi par minimālo mēneša darba algu un minimālo stundas tarifa likmi”;
* nomas maksas izdevumi palielinājās par 80 procentiem, salīdzinot 2012.gadu pret 2014.gadu, kā arī pieaugušas izmaksas par komunālajiem pakalpojumiem;
* valsts pārvaldē mainījās atalgojuma politika, pamatojoties uz Ministru kabineta 2013.gada 29.janvāra noteikumiem Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;
* pieaugušas informācijas tehnoloģiju izmaksas, jo tika atjaunota informācijas tehnoloģiju infrastruktūra, licenču līgumi.

Dienests atsevišķus pakalpojumus izstrādā vairākus gadus, jo to izveidei un tehniskajam nodrošinājumam ir nepieciešami aktuāli dati, informācija ir jāapkopo, datiem jābūt strukturētiem un kvalitatīviem. Tādejādi, visas ilgtermiņa pakalpojuma sagatavošanas un datu savākšanas izmaksas ir ietvertas maksas pakalpojumu izcenojuma aprēķinā, neskatoties uz to rašanās gadu. Atbilstoši Informācijas atklātības likuma 13.pantam informācijas tehnoloģiju pakalpojumos (EKK 2250) ietvertas pakalpojuma sagatavošanas un datu savākšanas izmaksas, kas veiktas pēdējo trīs gadu laikā, neskaitot pēdējo noslēgto faktisko gadu. Šīs izmaksas pieskaita pakalpojumiem, jo:* to izveidošanai ir nepieciešama ilgtermiņa datu uzkrāšana un glabāšana, kopiju veidošana;
* nepieciešama klientu prasību un segmenta, tehnoloģisko datu padošanas iespēju izpēte;
* jāveic papildus analīzes par datu struktūru un kodēšanas prasībām;
* jāizveido un jānodrošina īpaša izplatīšanas datu bāzes uzturēšana;
* jānodrošina visaugstākās prasības datu izplatīšanas nodrošināšanā, tai skaitā, iekārtas un speciālās licences.

Papildus tiek uzskaitītas ar datu izveidi un ar datu izplatīšanu saistītās izmaksas:* sagatavošana – datu ieguve un metadatu izveide, kvalitātes pārbaude, kodēšana;
* vākšana – datu uzkrāšana un kārtošana.
* infrastruktūra – izveide, programmatūras un tehnikas uzturēšana, datu nesēji (piemēram, izplatīšanas datu bāzes izveide un uzturēšana).

Dienestā zemā atalgojuma un lielās darba slodzes ietekmē turpina samazināties būves kadastrālās uzmērīšanas speciālistu skaits. Līdz ar to Dienestam ir lielas grūtības izpildīt būves kadastrālās uzmērīšanas pakalpojumus normatīvos aktos noteiktajos termiņos, to izpilde ir līdz pat 3 – 4 mēnešiem, pretstatā normatīvajos aktos noteiktajām 10 – 22 darbdienām. Lai izpildītu šo funkciju, Dienests nepārtraukti meklē jaunus nodarbinātos, lai aizpildītu vakances un nodrošinātu pakalpojumu sniegšanu.Noteikumu projekts paredz:* ka pakalpojumiem, kurus Dienests organizē gan elektroniskā veidā, gan klātienē vai pa pastu un persona pakalpojumu pieprasa (tai skaitā dokumentus iesniedz) un saņem elektroniskā veidā, Dienests par elektronisko pakalpojumu piemēros desmit procentu cenas samazinājumu. Nosacījums nebūs piemērojams informācijas izsniegšanas pakalpojumiem sertificētām personām (zemes ierīkotāji, zemes kadastrālie uzmērītāji, ģeodēzisko darbu veicēji) normatīvajos aktos noteikto uzdevumu veikšanai, jo konkrēto pakalpojuma pieņemšana un izsniegšana sertificētām personām notiek, izmantojot tikai elektroniskos pakalpojumus;
* ja Dienests pakalpojuma sniegšanu organizē tikai elektroniskā veidā un persona pakalpojumu pieprasa vai saņem klātienē, Dienests piemēro papildus maksu par apkalpošanu klātienē saskaņā ar cenrādi;
* palielināt maksas pakalpojuma cenas, piemēram, būvju un telpu grupu kadastrālai uzmērīšanai, kadastra objektu datu reģistrācijai, kadastru datu aktualizācijai. Personai, pasūtot telpu grupas kadastrālo uzmērīšanu standarta dzīvoklim (50m2), pakalpojumu izmaksas pieaugs par 15% (summā no EUR 130,56 uz EUR 156,57), pasūtot privātmājas (200m2) kadastrālo uzmērīšanu pakalpojumu izmaksas pieaugs par 16% (summā no EUR 279,31 uz EUR 334,17).
* piemērot maksu par speciālista izbraukumu uz objektu, kas atrodas tālāk par 45 kilometriem no Dienesta reģionālās nodaļas biroja. Būves kadastrālās uzmērīšanas speciālisti saņem akordalgu arī par savu darbu apvidū un par pavadīto laiku ceļā uz uzmērāmo objektu. Ceļš līdz klientam vai objektam, ja tas ir garāks par 45 km no Dienesta reģionālās nodaļas biroja, šiem speciālistiem ir jāapmaksā kā darba pienākumu pildīšanai patērētais darba laiks, neskatoties, ja tiek izmantots klienta transports;
* ka par kontrolmērījumu veikšanu objektā pēc klienta pieprasījuma vai normatīvajos aktos noteiktajos gadījumos nosaka cenu 50% apmērā no noteikumu projekta pielikuma 1.2., 1.3., 2.4. un 3.4.apakšpunktā minētās cenas. Ministru kabineta 2012.gada 10.janvāra noteikumu Nr.48 „Būvju kadastrālās uzmērīšanas noteikumi” 19.punkts nosaka, ka ierosinātājs nodrošina iespēju veikt būves kadastrālo uzmērīšanu apvidū ar Dienesta teritoriālo struktūrvienību saskaņotā laikā, ja būves kadastrālās uzmērīšanas ietvaros nepieciešams veikt objekta apsekošanu apvidū vai Dienests triju mēnešu laikā pēc minētās apsekošanas veic darbu kvalitātes kontroli. Dienests ir konstatējis, ka kontrolmērījumus nepieciešams veikt gadījumā, ja klients iesniedz sūdzību par Dienesta darbu. Ja tiek konstatēta Dienesta vaina, klientam samaksa netiek piemērota. Kontrolmērījumus ir nepieciešams veikt arī gadījumos, ja jāpārbauda apvidū klienta deklarētie dati par būvi. Piemēram, pasūtījuma ietvaros uzmērot ēku apvidū, tiek konstatētas izmaiņas telpās, kurām klients nav pasūtījis būves kadastrālo uzmērīšanu un rakstiski apliecinājis, ka izmaiņu nav, bet būves kadastrālās uzmērīšanas speciālists apvidū konstatē, ka ir acīmredzamas izmaiņas un, lai to pierādītu, ir jāveic kontrolmērījumi;
* kadastra kartes izsniegšanu sertificētām personām normatīvajos aktos noteikto uzdevumu veikšanai elektroniski parakstītu ar laika zīmogu;
* ja ir ierosināta tiesvedība par pakalpojuma maksas apmēru, pamatotību vai aprēķinu pareizību, izpildīto pakalpojumu persona saņem pēc tiesas sprieduma spēkā stāšanās un samaksas par pakalpojumu atbilstoši tiesas spriedumā noteiktajam. Persona var pārsūdzēt pakalpojuma maksas apmēru, pamatotību vai aprēķinu pareizību Administratīvajā rajona tiesā Administratīvā procesa likumā noteiktajā kārtībā. Atbilstoši tiesu praksei iestādes izsniegts rēķins ir attiecīgā administratīvā akta nosacījums. Attiecīgi iestādes faktisko rīcību un tās nosacījumus, tai skaitā pakalpojuma maksas apmēru, pamatotību vai aprēķinu pareizību, arī var pārsūdzēt Administratīvajā rajona tiesā Administratīvā procesa likumā noteiktajā kārtībā.

Spēkā esošie izcenojumi mainīti atbilstoši Likuma par budžetu un finanšu vadību 5.panta 12.1punktā noteiktajam, proti, aprēķinot maksas pakalpojuma izcenojumu, ievērots nosacījums, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Maksas pakalpojumu pašizmaksas kalkulāciju pārrēķināšana veikta, pamatojoties uz: * Valsts kontroles Otrā revīzijas departamenta 2014.gada 30.aprīļa revīzijas ziņojumu Nr.5.1-2-31/2013 „Par Tieslietu ministrijas 2013.gada pārskata sagatavošanas pareizību”;
* izmaiņām nodarbināto atalgojumā (trīs kategoriju darba samaksas sistēmas ieviešana no 2014.gada 1.janvāra), ko nosaka Ministru kabineta 2013.gada 29.janvāra noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”. Iestrādājot amatpersonu atalgojuma sistēmas izmaiņas maksas pakalpojumu pašizmaksas kalkulācijas aprēķinos, novērsts risks izcenojumos ietverto tiešo un netiešo darbaspēka izmaksu neatbilstībai faktiskajām izmaksām.

Aktualizējot kalkulācijas un attiecīgi mainot cenas esošajiem pakalpojumiem:* īstenots Likuma par budžetu un finanšu vadību 1.panta 2.punktā noteiktais, ka iestādei, izstrādājot budžetu (t.sk. nosakot iestādes pamatbudžeta ieņēmumus un tos veidojošās cenas maksas pakalpojumiem) jānodrošina vispārējs ekonomiskais līdzsvars, sedzot izdevumus ar atbilstošiem ieņēmumiem;
* izpildīts MK noteikumu Nr.333 8.punktā noteiktais nosacījums, ka iestādes ar maksas pakalpojumu sniegšanu saistīto izdevumu apjomu plāno tādā pašā apmērā kā ieņēmumus no sniegtajiem maksas pakalpojumiem.

Iepriekš izklāstīto, noteikumu projektā paredzēto izmaiņu rezultātā radīti šādi ieguvumi:* noteiktas cenas no jauna ieviestiem elektronisko pakalpojumu veidiem;
* būtiski vienkāršota datu izsniegšanas pakalpojumu cenu atspoguļošanas hierarhiskā secība. Pārgrupētas un vienkopus izvietotas satura ziņā līdzvērtīgu pakalpojumu cenas. Attiecīgi, lai panāktu maksas pakalpojumu saraksta vienveidību un uzlabotu maksas pakalpojumu saraksta pārskatāmību, veikti dažādi redakcionāli grozījumi pakalpojumu nosaukumos;
* piemērojot cenu diferencēšanu atkarībā no pakalpojuma pieejamības veida, samazināsies pakalpojuma cena. Piemēram, kadastra datu reģistrācija un aktualizācija, ja neveic kadastrālo uzmērīšanu;
* samazināta cena atsevišķiem elektroniskajiem pakalpojumiem, ja tos pasūta un saņem portālā www.kadastrs.lv. Piemēram, tipveida kadastra izdruka.
* atsevišķiem pakalpojumiem vienkāršots maksas aprēķināšanas princips;
* novērsta maksas diferencēšana atkarībā no pakalpojuma apjoma;
* no maksas pakalpojumu saraksta izslēgti pakalpojumi un pozīcijas, kas ir kļuvušas neaktuālas vai Dienests vairs nesniedz;
* maksas pakalpojumu sarakstā vairs netiek ietverti pakalpojumi datu izplatītājiem, jo līdz šim par tiem ir bijusi maza interese, kā arī ir risks, ka, savienojot kadastra datus ar citiem datiem, var iegūt sensitīvu informāciju par personām;
* radīti pakalpojumi un attiecīgi noteiktas pakalpojumu cenas priekš valsts vienotā ģeotelpiskās informācijas portāla www.geolatvija.lv, tādejādi, tiek palielinātas datu izplatīšanas iespējas.

Dienestam funkcijas ir noteiktas Ministru kabineta 2011.gada 20.decembra noteikumos Nr.971 „Valsts zemes dienesta nolikums”, un noteikumu projekta pielikumā iekļautie pakalpojumi atbilst valsts pārvaldes funkcijām. Tādi pakalpojumi, kā noteikumu projekta pielikumā minētie 50.punkta pakalpojumi par informācijas izsniegšanas nodrošināšanu, tiek sniegti tikai kopā ar valsts pārvaldes funkciju izpildei noteikto pamatpakalpojumu, kas norādīts arī noteikumu projekta pielikuma 16.piezīmē. Ņemot vērā iepriekšminēto, saskaņā ar Pievienotās vērtības nodokļa likuma 3.panta astoto daļu visiem noteikumu projekta pielikumā minētajiem pakalpojumiem pievienotās vērtības nodoklis nav jāpiemēro. |
| 3. | Projekta izstrādē iesaistītās institūcijas | Tieslietu ministrija (Dienests). |
| 4. | Cita informācija | Dienesta maksas pakalpojumu izcenojumu aprēķinus Tieslietu ministrija pēc pieprasījuma nosūtīs atzinuma sniedzējiem.  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska vai juridiska persona. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības un pienākumus sabiedrības mērķgrupām, tikai rada iespēju mainīt veicamās (izmantot elektroniskus pakalpojumus vai saņemt pakalpojumus klātienē) darbības, lai saņemtu Dienesta sniegtos pakalpojumus. Vienkāršota un lētāka piekļuve (izmantojot elektroniskus pakalpojumus) Dienesta sniegtajiem maksas pakalpojumiem veicinās plašāku kvalitatīvas, no pirmavota iegūtas kadastra, adrešu un citas Dienesta uzturētās informācijas izmantošanu tautsaimniecībā. Samazināts administratīvais slogs, paplašinot iespējas personām saņemt maksas pakalpojumus vienkāršotā veidā (elektroniski), bez nepieciešamības ierasties klātienē Dienestā. Personām, kuras izmanto Dienesta sniegtos maksas pakalpojumus, radīta iespēja samazināt izmaksas, jo noteikumu projektā ieviestie e-pakalpojumi ir lētāka alternatīva klātienes pakalpojumiem. |
| 3. | Administratīvo izmaksu monetārs novērtējums | Noteikumu projekts šo jomu neskar. Pamatojoties uz Likuma par budžetu un finanšu vadību 5.panta 12.1 daļu, maksas pakalpojuma izcenojuma noteikšanā ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Saskaņā ar MK noteikumu Nr.333 10.punktu maksas pakalpojuma izcenojums ietver tikai tiešās un netiešās izmaksas. |
| 4. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*eiro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015.gadu | izmaiņas, salīdzinot ar 2015.gadu | izmaiņas, salīdzinot 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **7 896 939** |  0 |  **0** |  **0** |  **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 896 939 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: | **7 896 939** |  0 |  **0** |  **0** |  **0** |
| 2.1. valsts pamatbudžets | 7 896 939 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 | 0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 | 0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 | 0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēta informācija par maksas pakalpojumiem norādīta sākotnējas ietekmes novērtējuma ziņojuma (anotācijas) pielikumā.Saskaņā ar likumu „Par valsts budžetu 2015.gadam” Tieslietu ministrijas budžeta apakšprogrammā 07.00.00 „Nekustamā īpašuma tiesību politikas īstenošana” ieņēmumi no maksas pakalpojumiem 2015.gadā, 2016.gadā un turpmākajos gados plānoti EUR 7 869 939 apmērā. Dienesta ieņēmumu sadalījums no maksas pakalpojumiem 2016.gadā un turpmākos gados ir plānots šādā apmērā:

|  |  |  |  |
| --- | --- | --- | --- |
| **Nr.p.k.** | **Pakalpojuma nosaukums** | **Plānotie ieņēmumi 2015.gadā, EUR** | **Plānotie ieņēmumi 2016.gadā un turpmāk, EUR** |
| 1. | Būvju un telpu grupu kadastrālā uzmērīšana | 2 534 568 | 2 536 348 |
| 2. | Datu reģistrācija un aktualizācija | 1 495 733 | 1 499 041 |
| 3. | Informācijas izsniegšanas pakalpojumi | 3 100 959 | 3 157 731 |
| 4. | Atzinumi, saskaņojumi un lēmumi | 102 503 | 41 084 |
| 5. | Citi pakalpojumi | 663 176 | 662 736 |
|  | **Kopā** | **7 896 939** | **7 896 939** |

Maksas pakalpojumu izdevumi 2016.gadam un turpmākiem gadiem sadalījumā pa ekonomiskās klasifikācijas kodiem:

|  |  |  |
| --- | --- | --- |
| **EKK nosaukums** | **2015.gads** | **2016.gads un turpmāk** |
| **Izdevumi EUR** | **Izdevumi EUR** |
| **EKK 1000** *Atlīdzība* | **4 981 592** | **4 687 164** |
| *tā skaitā:* |  |  |
| **EKK 1100 *Atalgojums*** | 3 890 118 | 3 522 738 |
| **EKK 1200 Darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas** | 1 091 474 | 1 164 426 |
| **EKK 2000** *Preces un pakalpojumi* | **2 701 105** | **2 686 534** |
| *tā skaitā:* |  |  |
| EKK 2110 Iekšzemes komandējumi un dienesta braucieni | - | - |
| EKK 2120 Ārvalstu komandējumi un dienesta braucieni | - | - |
| EKK 2210 Pasta, telefona un citu sakaru pakalpojumi | 147 981 | 147 731 |
| EKK 2220 Izdevumi par komunālajiem pakalpojumiem | 22 177 | 16 565 |
| EKK 2230 Iestādes administratīvie izdevumi un ar iestādes darbības nodrošināšanu saistītie izdevumi | 66 217 | 42 815 |
| EKK 2240 Remonta darbi un iestāžu uzturēšanas pakalpojumi (izņemot ēku, būvju un ceļu kapitālo remontu) | 703 317 | 1. 480
 |
| EKK 2250 Informācijas tehnoloģijas pakalpojumi | 683 049 | 1 026 531 |
| EKK 2260 Īre un noma | 730 036 | 710 871 |
| EKK 2270 Citi pakalpojumi | 36 291 | - |
| EKK 2310 Biroja preces un inventārs | 161 607 | 112 137 |
| EKK 2320 Kurināmais un enerģētiskie materiāli | 70 681 | 49 874 |
| EKK 2350 Kārtējā remonta un iestāžu uzturēšanas materiāli | 33 489 | 11 811 |
| EKK 2510 Budžeta iestāžu nodokļu maksājumi | 46 260 | 719 |
| **EKK 5000** *Kapitālie izdevumi* | **214 242** | **523 241** |
| *tā skaitā:* |  |  |
| EKK 5120 Licences, koncesijas un patenti, preču zīmes un līdzīgas tiesības | 28 795 | 352 187 |
| EKK 5230 Pārējie pamatlīdzekļi | 185 447 | 171 054 |
| KOPĀ | **7 896 939** | **7 896 939** |

 |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ieņēmumi no Dienesta sniegtajiem maksas pakalpojumiem tiks izlietoti izdevumu, kas saistīti ar Dienesta maksas pakalpojumu sniegšanu, segšanai. Maksas pakalpojumu ieņēmumu izpildi Dienests nodrošinās ar esošajām amata vietām. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādi pirms tā izsludināšanas Valsts sekretāru sanāksmē tika informētas organizācijas, kurus tiešā veidā ietekmē projekta izstrāde:* Latvijas Kartogrāfu un ģeodēzistu asociācija;
* Latvijas Mērnieku biedrība.

Atbilstoši 2015.gada 1.oktobra Valsts sekretāru sanāksmē nolemtajam jau pēc noteikumu projekta izsludināšanas Valsts sekretāru sanāksmē Tieslietu ministrija lūdza minēto organizāciju viedokli par noteikumu projektu.Informācija par noteikumu projektu ir ievietota arī Dienesta, Tieslietu ministrijas un Valsts kancelejas tīmekļa vietnēs. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktam Dienests sabiedrības līdzdalības procesa ietvaros 2015.gada 11.septembrī aicināja ikvienu sabiedrības pārstāvi, kas ir ieinteresēts piedalīties noteikumu projekta izstrādes procesā, savu viedokli izteikt līdz 2015.gada 25.septembrim. Viedokļi noteiktajā termiņā netika saņemti.Pēc Tieslietu ministrijas uzaicinājuma Latvijas Kartogrāfu un ģeodēzistu asociācija sniedza viedokli par noteikumu projektu. No Latvijas Mērnieku biedrības viedoklis par noteikumu projektu netika saņemts. |
| 3. | Sabiedrības līdzdalības rezultāti | Latvijas Kartogrāfu un ģeodēzistu asociācijas viedoklis tika izvērtēts un par to tika panākta vienošanās noteikumu projekta saskaņošanas procesā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Dienesta līdzšinējo funkciju ietvaros. Jaunas institūcijas netiks veidotas. |
| 3. | Cita informācija | Nav |

Anotācijas IV un V sadaļa – projekts šo jomu neskar.

Iesniedzējs:

tieslietu ministrs Dzintars Rasnačs

10.12.2015. 15:00

3811

A.Ērgle-Bīmane

67220290, anda.ergle-bimane@vzd.gov.lv